CELEX: 32011D0104
Language: el
Date: 2011-02-15 00:00:00
Title: 2011/104/ΕΕ: Απόφαση της Επιτροπής, της 15ης Φεβρουαρίου 2011 , για την εκκαθάριση λογαριασμών ενός οργανισμού πληρωμών της Ιταλίας όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2008 [κοινοποιηθείσα υπό τον αριθμό Ε(2011) 757]

16.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/29
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Φεβρουαρίου 2011
   για την εκκαθάριση λογαριασμών ενός οργανισμού πληρωμών της Ιταλίας όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) για το οικονομικό έτος 2008
   [κοινοποιηθείσα υπό τον αριθμό Ε(2011) 757]
   (Το κείμενο στην ιταλική γλώσσα είναι το μόνο αυθεντικό)
   (2011/104/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 30 και το άρθρο 32 παράγραφος 8,
   Ύστερα από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Με τις αποφάσεις της Επιτροπής 2009/367/ΕΚ (2) και 2010/56/ΕΕ (3), εκκαθαρίστηκαν, για το οικονομικό έτος 2008, οι λογαριασμοί όλων των οργανισμών πληρωμών πλην του ιταλικού οργανισμού πληρωμών «ARBEA» και του ελληνικού οργανισμού πληρωμών «ΟΠΕΚΕΠΕ».
            
         
               (2)
            
            
               Μετά τη διαβίβαση νέων στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που διαβίβασε ο ιταλικός οργανισμός πληρωμών «ARBEA».
            
         
               (3)
            
            
               Το άρθρο 10 παράγραφος 2 πρώτο εδάφιο του κανονισμού (ΕΚ) αριθ. 885/2006 της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (4), προβλέπει ότι, σύμφωνα με την απόφαση της εκκαθάρισης λογαριασμών που αναφέρεται στο άρθρο 10 παράγραφος 1 πρώτο εδάφιο του εν λόγω κανονισμού, το ποσό που είναι ανακτήσιμο από κάθε κράτος μέλος ή πληρωτέο σε αυτό, καθορίζεται αφαιρώντας τις μηνιαίες πληρωμές του σχετικού οικονομικού έτους, δηλαδή του 2008, από τις δαπάνες που αναγνωρίζονται για το ίδιο έτος σύμφωνα με την παράγραφο 1. Η Επιτροπή αφαιρεί ή προσθέτει το εν λόγω ποσό στη μηνιαία πληρωμή που αφορά τις δαπάνες που πραγματοποιήθηκαν εντός του δεύτερου μήνα μετά την απόφαση εκκαθάρισης λογαριασμών.
            
         
               (4)
            
            
               Σύμφωνα με το άρθρο 32 παράγραφος 5 του κανονισμού (ΕΚ) αριθ. 1290/2005, εφόσον η ανάκτηση δεν πραγματοποιηθεί εντός τεσσάρων ετών από την ημερομηνία της πρώτης διοικητικής ή δικαστικής πράξης διαπίστωσης ή οκτώ ετών, εάν η ανάκτηση αποτελεί το αντικείμενο προσφυγής στα εθνικά δικαστήρια, οι οικονομικές συνέπειες της έλλειψης ανάκτησης βαρύνουν κατά 50 % το οικείο κράτος μέλος και κατά 50 % τον ενωσιακό προϋπολογισμό. Το άρθρο 32 παράγραφος 3 του εν λόγω κανονισμού ορίζει ότι κατά τη διαβίβαση των ετήσιων λογαριασμών, τα κράτη μέλη κοινοποιούν στην Επιτροπή ανακεφαλαιωτική κατάσταση των διαδικασιών ανάκτησης που κίνησαν κατόπιν παρατυπιών. Λεπτομερείς κανόνες εφαρμογής της υποχρέωσης των κρατών μελών να κοινοποιούν τα προς ανάκτηση ποσά θεσπίζονται στον κανονισμό (ΕΚ) αριθ. 885/2006. Το παράρτημα III του εν λόγω κανονισμού περιλαμβάνει το υπόδειγμα του πίνακα που όφειλαν τα κράτη μέλη να υποβάλουν το 2009. Βάσει των συμπληρωθέντων από τα κράτη μέλη πινάκων, η Επιτροπή θα πρέπει να αποφασίσει για τις οικονομικές συνέπειες της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως. Η παρούσα απόφαση λαμβάνεται με την επιφύλαξη μελλοντικών αποφάσεων συμμόρφωσης, σύμφωνα με το άρθρο 32 παράγραφος 8 του κανονισμού (ΕΚ) αριθ. 1290/2005.
            
         
               (5)
            
            
               Σύμφωνα με το άρθρο 32 παράγραφος 6 του κανονισμού (ΕΚ) αριθ. 1290/2005, τα κράτη μέλη δύνανται να αποφασίσουν να μην επιδιώξουν ανάκτηση. Η απόφαση αυτή μπορεί να ληφθεί μόνον εάν το σύνολο των πραγματοποιηθέντων και των προβλεπόμενων εξόδων ανάκτησης υπερβαίνει το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας του οφειλέτη ή των προσώπων που φέρουν τη νομική ευθύνη για την παρατυπία που έχει διαπιστωθεί και αναγνωριστεί σύμφωνα με το εθνικό δίκαιο του οικείου κράτους μέλους. Εάν η απόφαση αυτή έχει ληφθεί εντός τεσσάρων ετών από την ημερομηνία της πρώτης διοικητικής ή δικαστικής πράξης διαπίστωσης ή οκτώ ετών, εάν η ανάκτηση αποτελεί το αντικείμενο προσφυγής στα εθνικά δικαστήρια, το 100 % των οικονομικών συνεπειών της μη ανάκτησης θα πρέπει να βαρύνει τον ενωσιακό προϋπολογισμό. Στην ανακεφαλαιωτική κατάσταση που αναφέρεται στο άρθρο 32 παράγραφος 3 του κανονισμού (ΕΚ) αριθ. 1290/2005 παρατίθενται τα ποσά για τα οποία το κράτος μέλος αποφάσισε να μην επιδιώξει ανάκτηση καθώς και οι λόγοι για τη σχετική απόφαση. Τα ποσά αυτά δεν χρεώνονται στα οικεία κράτη μέλη και, κατά συνέπεια, βαρύνουν τον ενωσιακό προϋπολογισμό. Η παρούσα απόφαση λαμβάνεται με την επιφύλαξη μελλοντικών αποφάσεων συμμόρφωσης, σύμφωνα με το άρθρο 32 παράγραφος 8 του εν λόγω κανονισμού.
            
         
               (6)
            
            
               Κατά την εκκαθάριση των λογαριασμών των σχετικών οργανισμών πληρωμών, η Επιτροπή πρέπει να λαμβάνει υπόψη τα ποσά που ήδη παρακρατήθηκαν από τα οικεία κράτη μέλη βάσει των αποφάσεων 2009/367/ΕΚ και 2010/56/ΕΕ.
            
         
               (7)
            
            
               Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη των αποφάσεων της Επιτροπής που λαμβάνονται μεταγενέστερα για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους κανόνες της ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εκκαθαρίζονται οι λογαριασμοί του ιταλικού οργανισμού πληρωμών «ARBEA», όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ), για το οικονομικό έτος 2008.
   Τα ποσά προς ανάκτηση ή προς καταβολή σε κάθε σχετικό κράτος μέλος βάσει της παρούσας απόφασης, συμπεριλαμβανομένων των ποσών που προκύπτουν από την εφαρμογή του άρθρου 32 παράγραφος 5 του κανονισμού (ΕΚ) αριθ. 1290/2005, παρατίθενται στο παράρτημα.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 15 Φεβρουαρίου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 209 της 11.8.2005, σ. 1.
   
      (2)  ΕΕ L 111 της 5.5.2009, σ. 44.
   
      (3)  ΕΕ L 32 της 4.2.2010, σ. 6.
   
      (4)  ΕΕ L 171 της 23.6.2006, σ. 90.
   
      ΠΑΡΑΡΤΗΜΑ
      
         ΕΚΚΑΘΑΡΙΣΗ ΛΟΓΑΡΙΑΣΜΩΝ ΤΩΝ ΟΡΓΑΝΙΣΜΩΝ ΠΛΗΡΩΜΩΝ
      
      
         ΟΙΚΟΝΟΜΙΚΟ ΕΤΟΣ 2008
      
      
         Ποσά προς ανάκτηση από ή προς καταβολή στο κράτος μέλος
      
      
         Σημείωση: Ονοματολογία 2011: 05 07 01 06, 05 02 16 02, 6701, 6702, 6803.
      
                  ΚΜ
               
               
                   
               
               
                  2008 — Δαπάνες/Έσοδα με ειδικό προορισμό των οργανισμών πληρωμών για τους οποίους οι λογαριασμοί
               
               
                  Σύνολο α + β
               
               
                  Μειώσεις και αναστολές για ολόκληρο το οικονομικό έτος (1)
                  
               
               
                  Μειώσεις σύμφωνα με το άρθρο 32 του κανινισμού (ΕΚ) αριθ. 1290/2005
               
               
                  Σύνολο συμπεριλαμβανομένων μειώσεων και αναστολών
               
               
                  Πληρωμές που πραγματοποιήθηκαν στο κράτος μέλος για το οικονομικό έτος
               
               
                  Ποσά προς ανάκτηση από (–) ή προς καταβολή (+) στο κράτος μέλος (2)
                  
               
               
                  Ποσά προς ανάκτηση από (–) ή προς καταβολή (+) στο κράτος μέλος σύμφωνα με την απόφαση 2009/367/ΕΚ
               
               
                  Ποσά προς ανάκτηση από (–) ή προς καταβολή (+) στο κράτος μέλος σύμφωνα με την απόφαση 2010/56/ΕΕ
               
               
                  Ποσά προς ανάκτηση από (–) ή προς καταβολή (+) στο κράτος μέλος (2)
                  
               
            
                  έχουν εκκαθαριστεί
               
               
                  έχουν διαχωριστεί
               
            
                  = δαπάνες/έσοδα με ειδικό προορισμό που δηλώθηκαν στην ετήσια δήλωση
               
               
                  = σύνολο δαπανών/εσόδων με ειδικό προορισμό που δηλώθηκαν στις μηνιαίες δηλώσεις
               
            
                   
               
               
                   
               
               
                  α
               
               
                  β
               
               
                  γ = α + β
               
               
                  δ
               
               
                  ε
               
               
                  στ = γ + δ + ε
               
               
                  ζ
               
               
                  η = στ – ζ
               
               
                  θ
               
               
                  θ′
               
               
                  ι = η – θ – θ′
               
            
                  IT
               
               
                  EUR
               
               
                  4 270 684 692,35
               
               
                  0,00
               
               
                  4 270 684 692,35
               
               
                  –1 887 157,65
               
               
                  –4 363 298,08
               
               
                  4 264 434 236,62
               
               
                  4 264 132 179,52
               
               
                  302 057,10
               
               
                  256 775,28
               
               
                  0,00
               
               
                  45 281,82
               
            
         
      
                  ΚΜ
               
               
                   
               
               
                  Δαπάνες (3)
                  
               
               
                  Έσοδα με ειδικό προορισμό (3)
                  
               
               
                  Ταμείο για τη ζάχαρη
               
               
                  Άρθρο 32 (= ε)
               
               
                  Σύνολο (= η)
               
            
                  Δαπάνες (4)
                  
               
               
                  Έσοδα με ειδικό προορισμό (4)
                  
               
            
                  05 07 01 06
               
               
                  6701
               
               
                  05 02 16 02
               
               
                  6803
               
               
                  6702
               
            
                  ια
               
               
                  ιβ
               
               
                  ιγ
               
               
                  ιδ
               
               
                  ιε
               
               
                  ιστ = ια + ιβ + ιγ + ιδ + ιε
               
            
                  IT
               
               
                  EUR
               
               
                  45 281,82
               
               
                  0,00
               
               
                  0,00
               
               
                  0,00
               
               
                  0,00
               
               
                  45 281,82
               
            
         (1)  Οι μειώσεις και οι αναστολές είναι εκείνες που λαμβάνονται υπόψη στο σύστημα πληρωμών, στις οποίες προστίθενται ιδίως οι διορθώσεις για τη μη τήρηση των προθεσμιών πληρωμής που καθορίστηκαν τον Αύγουστο, τον Σεπτέμβριο και τον Οκτώβριο του 2008.
      
         (2)  Για τον υπολογισμό του ποσού προς ανάκτηση από ή προς καταβολή στο κράτος μέλος το ποσό που λαμβάνεται υπόψη είναι το σύνολο της ετήσιας δήλωσης για τις δαπάνες που έχουν εκκαθαριστεί (στήλη α) ή, το σύνολο των μηνιαίων δηλώσεων για τις δαπάνες που έχουν διαχωριστεί (στήλη β).
      Ισχύουσα συναλλαγματική ισοτιμία: άρθρο 7 παράγραφος 2 του κανονισμού (ΕΚ) αριθ. 883/2006 της Επιτροπής.
      
         (3)  Εάν το τμήμα εσόδων με ειδικό προορισμό είναι προς όφελος του κράτους μέλους, πρέπει να δηλωθεί στο 05 07 01 06.
      
         (4)  το τμήμα εσόδων με ειδικό προορισμό του ταμείου για τη ζάχαρη είναι προς όφελος του κράτους μέλους, πρέπει να δηλωθεί στο 05 02 16 02.
      
         Σημείωση: Ονοματολογία 2011: 05 07 01 06, 05 02 16 02, 6701, 6702, 6803.